cyanic-selkie/wikianc huggingface dataset:
ביקורי אפיפיורים בישראל
ביקור האפיפיור בנדיקטוס השישה עשר בישראל
האפיפיור בנדיקטוס השישה עשר ביקר בישראל ב־11–15 במאי 2009. האפיפיור נפגש עם נשיא מדינת ישראל שמעון פרס ועם ראש הממשלה בנימין נתניהו. הוא ביקר ביד ושם, בכיפת הסלע ובכותל המערבי. האפיפיור התפלל בחדר הסעודה האחרונה וקיים מיסה בעמק יהושפט. ברשות הפלסטינית ביקר בכנסיית המולד ובמחנה פליטים, ונפגש עם נשיא הרשות הפלסטינית מחמוד עבאס. כן ערך מיסה בהר הקפיצה וביקר בכנסיית הבשורה ובכנסיית הקבר. דברי האפיפיור בביקורו ביד ושם עוררו ביקורת, משום שלא היו נחרצים דיים בגנות השואה, אולם בנאום הפרידה בתום ביקורו הקפיד בנדיקטוס השישה עשר לומר דברים ברורים יותר בנושא.
ביקור האפיפיור פרנציסקוס בישראל
האפיפיור עמד על כך שמפגשו עם הפטריארך ברתולומאיוס מקונסטנטינופול, יעמוד במרכזו של הביקור. לוגו הביקור המתאר שני גברים חבוקים בסירה אחת, והמוטו שנבחר לו - "למען יהיו אחד" (Ut unum sint / ῗνα ὢσιν ἒν) - מציינים את יובל החמישים למפגש ההיסטורי בין האפיפיור פאולוס השישי ופטריארך קונסטנטינופול אתינגורס, שנערך בכנסיית וירי-גלילאי בירושלים ב-1964, ואשר סיים 910 שנות חרם הדדי בין הנצרות המזרחית והמערבית, החל בסכיזמה הגדולה ב-1054. המוטו נבחר בהשראת דברי ישו בעת הסעודה האחרונה:
פובוס (ירח)
פוֹבּוֹס (באנגלית: Phobos) הוא הגדול מבין שני ירחיו של מאדים והוא קרוי על שמו של פובוס, בנו של ארס מהמיתולוגיה היוונית.
פובוס ודֵימוֹס (הקטן מבין שני הירחים) נתגלו שניהם על ידי האסטרונום האמריקאי אסף הול. את שמותיהם הציע הנרי מדאן, מתוך הספר ה־15 של "האיליאדה", בו מזמן אל המלחמה ארס (מקבילו היווני של מרס הרומי) את הפחד (דימוס) ואת האימה (פובוס) כדי שיסייעו לו.
פובוס קרוב מאוד למאדים, ורדיוס מסלולו הממוצע 9,377 קילומטר, כלומר מרחקו מפני מאדים הוא כ־6,000 קילומטר. זהו אחד הירחים הקטנים ביותר במערכת השמש ומידותיו הן 26.8 × 21 × 18.4 קילומטר.
חיזוי
על ידי כך נוצר הרושם כי הוא עולה במערב ושוקע במזרח. זהו הגוף היחיד הידוע עד כה שמקיף גוף אחר מהר יותר מאשר מסתובב הגוף האחר סביב צירו.
גילוי
חישובים הראו שאם יש ירח למאדים אזי מסלולו צריך להיות מאוד קרוב לכוכב הלכת, אחרת הכוחות הפועלים עליו יגרמו לו להסחף ולא להישאר במסלולו. דבר זה הקשה על גילוי הירחים, אך ב-1877 מאדים היה במרחק יחסי מאוד קרוב לכדור הארץ, והדבר אפשר תצפות וחיפוש אחר הירחים.
ב-11 באוגוסט 1877 האסטרונום האמריקאי אסף הול גילה את פובוס, ולאחר מספר ימים את ירחו השני של מאדים, דימוס.
פובוס צולם מקרוב לראשונה על ידי מארינר 9 ב־1971. פובוס צולם גם על ידי ויקינג 1 ב־1977, על ידי פובוס 2 ב־1989, על ידי ה־מארס גלובל סרוויור ב־1998 ו־2003, על ידי Mars Reconnaissance Orbiter ב־2008 ועל ידי מארס אקספרס ב־2010.
מאפייני מסלול
פובוס נע סביב מאדים מהר יותר מסיבובו של מאדים סביב עצמו. לכן הוא עולה במערב, נע במהירות יחסית על פני השמיים (ב־4 שעות ו־15 דקות או פחות) ושוקע במזרח, בערך פעמיים ביום (כל 11 שעות ו־6 דקות). פובוס כה קרוב לפני השטח, עד כי איננו נראה מעל האופק מקווי רוחב גדולים מ־70.4°. מסלול נמוך זה מציין כי פובוס עתיד להיות מושמד: כוחות הגאות והשפל שמאדים מפעיל עליו מאטים את מהירות הקפתו, וכפועל יוצא מנמיכים את מסלול הסיבוב שלו. כיום מרחקו הממוצע קטן בקצב של כמטר בכל מאה שנה, וככל הנראה בעוד מיליוני שנים הוא ייקרע לגזרים ויהפוך לטבעת פלנטרית שתקרוס באיטיות לתוך מאדים.
ככל הנראה פובוס הוא אסטרואיד אשר נלכד על ידי מאדים.
במעבר מארס אקספרס ב־2010 התגלה כי הירח הוא בעל מבנה ספוגי, עובדה המסבירה את משקלו הסגולי הנמוך.
מאפיינים גאולוגיים
פני השטח של פובוס מרובים במכתשים. המכתש הגדול ביותר נקרא "סטיקני" על שם אשתו של הול, אנג'לין סטיקני, כיוון שהיא זו שעודדה אותו להמשיך במחקרו ולגלות את הירחים. קוטרו 9 קילומטר.
בין המכתשים השונים ישנו מכתש על שם גוליבר כיוון שהירח מוזכר בספר עוד לפני שהתגלה, ומכתשים נוספים על סמך דמויות מהספר מסעי גוליבר.
ממכתש סטיקני ניתן לראות כאילו יוצאים ממנו חריצים ושרשראות מכתשים. חוקרים העלו השערות בהתחלה שהפגיעה שיצרה את מכתש סטיקני כמעט והובילה להשמדת פובוס. אולם מתצפיות נוספות שבוצעו על ידי המארס אקספרס הביאו למסקנה כי השרשראות כנראה אינן קשורות ליצירת המכתש וכי הן נוצרו כנראה מחומר שנפלט במהלך פגיעות אסטרואידים במאדים. תאוריה יותר עדכנית מציעה שהחריצים נוצרו כתוצאה מכוחות הכבידה שיביאו בסופו של דבר להתפרקותו של הירח.
עודד רוזן
עודד רוזן (נולד ב-23 באפריל 1974) הוא תסריטאי ותשבצאי ישראלי.
קריירת תסריטאי
בשנת 2003 כתב רוזן את התסריט לקומדיית הטלוויזיה "הללויה" שזכתה בפרס האקדמיה הישראלית לדרמות טלוויזיה בשנת 2004 ובפרס דרמת הטלוויזיה המצטיינת של פסטיבל חיפה 2003. כעשור לאחר מכן כתב רוזן את התסריט לקומדיה הקולנועית משנת 2014 "שושנה חלוץ מרכזי", בכיכובם של אושרי כהן, גל גדות, אלי פיניש ומריאנו אידלמן.
כתיבה ספרותית
בשנת 2004 יצא לאור קובץ הסיפורים "ההולנדי של עכו - סיפורים קצרים על כדורגל" (הוצאת גלורי ; עורך אבי מלר). רוזן הוא מחבר הסיפור "ההולנדי של עכו", שעל שמו נקרא הקובץ כולו. בשנת 2006 התפרסם סיפור קצר נוסף שלו ("תסריטאי המחר,) בקובץ הסיפורים "כשמדלן סטו בוכה - סיפורים קצרים על קולנוע", אף הוא בהוצאת גלורי.
תשבצים
לצד עיסוקו כתסריטאי עוסק רוזן גם בכתיבת תשבצי היגיון, תשבצים, תשחצים וחידות בעיתונות הישראלית. רוזן הוא מחבר תשבץ ההיגיון של מוסף "סופהשבוע" (ובגלגולו החדש "מעריב סופהשבוע") מיומו הראשון של העיתון, ואף מפרסם בו תשבץ ותשחץ שבועי. תשחציו מתפרסמים גם ברשת המקומונים "גל-גפן" ובמקומון "ערב ערב באילת", ותשחץ ספורט שלו מתפרסם מאז 2007 במוסף הספורט של "ידיעות אחרונות". בעבר חיבר רוזן תשבצי ספורט גם לעיתון "מקור ראשון".
תחביבים
עודד הוא אצן חובב למרחקים בינוניים (5-10 ק"מ) ואף זכה במספר מדליות בתחרויות מקומיות . בעברו התחרה גם בריצות ארוכות יותר במסגרת קבוצת רצי השפלה והדרום.
זאב צור
זאב צור (שטיין) (11 בספטמבר 1911 – 28 בספטמבר 1994) היה פעיל הקיבוץ המאוחד, חבר הכנסת וסגן שר החקלאות וחוקר התנועה הקיבוצית.
ביוגרפיה
צור נולד ב-11 בספטמבר 1911 בקרינקי שבפולין בשם זאב שטיין. בוגר הגימנסיה העברית בגרודנה והטכניקום בווילנה.
בפולין היה חבר בתנועת הנוער הציונית-סוציאליסטית "דרור", מטעמה היה חבר במועצת "החלוץ הצעיר" ונמנה עם מייסדי קיבוץ ההכשרה על שמו של דב בר בורוכוב בקיילצה. בשנת 1931 עלה לארץ ישראל והתיישב בקבוצת "השדה" במושבה ראשון לציון. בשנת 1937 היה ממייסדי שדה נחום שם קבע את ביתו ושם גם נקבר יחד עם אשתו.
פעילותו הציבורית החלה כחבר מועצת הפועלים בראשון לציון, בשנים 1933–1934. משנת 1944 היה חבר המרכז החקלאי, ובאותה שנה נמנה בין חברי סיעה ב' במפא"י והיה ממייסדיה של אחדות העבודה - פועלי ציון. בתקופת מלחמת העצמאות שימש חבר בוועדת הנגב.
צור כיהן כחבר הכנסת מטעם אחדות העבודה בכנסת השלישית ומטעם המערך בכנסת השישית. בכהונתו הראשונה מונה לסגן שר החקלאות קדיש לוז והיה חבר ועדת הכספים. בכנסת השישית היה חבר ועדת הכספים וועדת החוץ והביטחון.
זאב צור נפטר ב-28 בספטמבר 1994, בגיל 83. היה נשוי ללאה ואב לשתיים. נקבר בקיבוץ שדה נחום.
לקריאה נוספת
"זאב צור: תרע"א–תשנ"ה – 1911–1994: עלים לזכרו בשלושים למותו, שדה נחום תשנ"ה 1994. (חוברת)
רקפת (שיר)
"רקפת" הוא שיר ילדים שכתב המשורר והסופר לוין קיפניס למנגינה של שיר ביידיש הנקרא "מארגאריטקעלעך" ("מרגניות"; המילים ביידיש מאת זלמן שניאור).
הרקע לכתיבתו היה ביקורו של המשורר במטולה בחורף 1921. בערב אחד ראה חבורת נערים ונערות שרים יחד. כאשר ביקש לבקר במפל התנור פנתה אליו בת-שבע, המוזכרת בשיר, בת למשפחת דוברובין מיסוד המעלה והציעה ללוות אותו. קיפניס התרגש מהמקום, מהאווירה ומהרקפות והחליט לכתוב את השיר, משך את ליבו הצמח האצילי, העניו, הצנוע והביישן הניבט בחשש מתחת לסלע. בת שבע אורני, ששימשה השראה לשיר, נפטרה בשנת 1997, בת 92.
השיר פותח במילים:
גד גלזר
גד גלזר (נולד ב-13 בספטמבר 1939) הוא רופא וחוקר ישראלי. בעברו שימש פעמיים כדקאן הפקולטה לרפואה באוניברסיטה העברית, דקאן בית הספר לרפואה וטרינרית, ויושב ראש דירקטוריון בית החולים הווטרינרי האוניברסיטאי באוניברסיטה העברית. עיקר מחקרו בביטוי ובקרה של הגנום בחיידקים. משמש כיועץ אקדמי של מספר פרויקטים לנוער במוזיאון המדע ע"ש בלומפילד ירושלים.
ביוגרפיה
נולד בגבעת ברנר לד"ר משה, רופא הקיבוץ, ולגרטי (לבית גייגר), מצאצאי אברהם גייגר, מייסד היהדות הרפורמית. השלים את לימודיו התיכוניים ברחובות. בשנת 1957 התגייס לחטיבת גולני. למד רפואה בבית ספר לרפואה באוניברסיטה עברית בירושלים, וסיים דוקטורט נוסף בביוכימיה. שירת בחטיבת הצנחנים כרופא בשירות מילואים במלחמת ההתשה, בקרב החווה הסינית במלחמת יום הכיפורים, וכן במלחמת לבנון הראשונה.
כיום גר בנווה אביבים, תל אביב, נשוי לתמי, לשעבר אחות ראשית בבית החולים הדסה עין כרם, ולהם שלוש בנות.
תחומי מחקר
עבודתיו במעבדה של פרופ' יעקב מגר באוניברסיטה העברית עסקו בחוסר G6PD המועברת בתורשה. היה שותף לגילוי גליקוזידים כגון Divicine הנמצאים בפול Vicia faba הגורמים לעקה חמצונית ולאנמיה המוליטית. בהמשך היה שותף לפרופ' אליעזר רחמילביץ במחקרים בתחום התלסמיה ופיתוח בדיקות סקר גנטיות מהראשונות מסוגן בישראל.
עבודותיו עם מייקל קאשל אשר גילה בשנות ה-60 את Guanosine pentaphosphate (p)ppGpp ותפקידם בעת עקה של חומצות אמינו בחיידקי Escherichia coli והשפעתם על התבטאות רנ"א ריבוזומלי rRNA. בהמשך, חקר את הגנים המעורבים במערכות מצוקה אלו relA, spoT.
במחקרים נוספים אופיינו גנים ריבוזומלים בחיידקי Mycoplasma, חיידקים קטנים, העלולים לגרום לדלקת ריאות אופיינית.
מחקריו בסוף שנות ה-90 היו הראשונים לתאר מערכות טוקסין-אנטי טוקסין Addiction module. מערכות אלו מורכבות מזוגות של שני גנים הקובעים שני מרכיבים: טוקסין יציב ואנטי טוקסין שאינו יציב, הפוגע בפעילותו המזיקה של הטוקסין. מערכות כגון mazEF אלה אחראיות על כך שבעת פגיעה בפלסמידים או במרכיבים אחרים בתא, התאים השורדים מתים מאחר שהאנטיטוקסין נהרס בקצב גבוה מזה של הטוקסין, כלומר התא תלוי ("מכור") ליצירתו מחדש של האנטיטוקסין על מנת לשרוד. מחקרו עם פרופ' חנה אנגלברג-קולקה היה הראשון לתאר מערכות אלו בחיידקי Escherichia coli.
אולגה קונסטנטינובנה, הנסיכה הגדולה של רוסיה
אולגה קונסטנטינובנה, הנסיכה הגדולה של רוסיה (ברוסית: Ольга Константиновна; 3 בספטמבר 1851 – 18 ביוני 1926, הידועה גם בשם אולגה, מלכת היוונים, הייתה נכדתו של הצאר הרוסי ניקולאי הראשון ורעייתו של גאורגיוס הראשון, מלך היוונים. בשנת 1920 היא שימשה כעוצרת הממלכה היוונית במשך מספר חודשים בשם בנה, קונסטנטינוס.
המלכה אולגה הייתה סבתו של פיליפ, דוכס אדינבורו, בעלה של המלכה אליזבת השנייה.
בנג'מין ליבט
בשנות ה-70 היה ליבט מעורב במחקר הפעילות העצבית וסף התחושה. מחקריו הראשוניים התמקדו בהגדרת הגירוי המינימלי הנדרש כדי לעורר תחושה מלאכותית של גירוי, זאת בהסתמך על שיטות פסיכופיזיות שגרתיות לאותה התקופה. במהרה התפתחו מחקריו לכיוון חקר התודעה האנושית; ניסויו המפורסם ביותר הוא זה שפורסם ב-1983, שבו הוא מדגים כי פעילות חשמלית במוח (הוא אפיין פעילות אשר נקראת פוטנציאל מוכנות - readiness potential) מקדימים את התחושה המודעת של רצון לבצע מעשה כלשהו. תוצאות אלו מרמזות כי פעילות עצבית בלתי-רצונית מקדימה ואף ייתכן ומהווה את הגורם לפעולה רצונית אשר בדיעבד נראתה לאדם המבצע אותה כאילו ביצע אותה באופן מודע.
אולגה קונסטנטינובנה, הנסיכה הגדולה של רוסיה
ילדותה ונישואיה
הנסיכה אולגה קונסטנטינובנה נולדה בעיר פבלובסק שבאימפריה הרוסית לקונסטנטין ניקולאייביץ', הנסיך הגדול של רוסיה, בנו השני של ניקולאי הראשון, קיסר רוסיה. כשהייתה בת 12 ביקר ברוסיה המלך הצעיר גאורגיוס הראשון כדי להודות לדודה, הצאר אלכסנדר השני, על תמיכתו בבחירתו למלך היוונים במקום המלך המודח, אותון.
המלך גאורגיוס הגיע שוב לרוסיה בשנת 1867 כדי לבקר את אחותו, דאגמאר, שנישאה ליורש העצר הרוסי, לעתיד הצאר אלכסנדר השלישי. במהלך ביקורו הוא פגש שוב בנסיכה אולגה, שהייתה כבר בת 16, והזוג התאהב במהרה ונישא ב-27 באוקטובר 1867.
ילדים
לזוג המלכותי גאורגיוס ואולגה נולדו שמונה ילדים:
מלכת היוונים
המלכה אולגה הייתה אהובה ביותר ביוון, בעיקר בשל העובדה שהייתה מאוד מעורבת בפעילויות צדקה. במהלך מלחמת יוון-טורקיה בשנת 1897 ביקרה המלכה חיילים פצועים וגילתה שהם אינם יכולים לקרוא את התנ"ך משום שהכנסייה היוונית השתמשה בשפת הקוינה (יוונית עתיקה) בעוד שהיוונים באותה התקופה ידעו רק יוונית מודרנית. אולגה החליטה לתרגם את הספרים הקדושים ליוונית שתובן על ידי היוונים ולא רק על ידי הכמורה, אולם רבים התנגדו ליוזמה זו בטענה שהיא מתכחשת למורשת היוונית.
העימות בין המפגינים לחיילים, שנקראו כדי לשמור על הסדר, הסתיים בשמונה הרוגים ויותר משישים פצועים, ועד חודש דצמבר של אותה השנה הוחרמו כל העותקים הנותרים של התרגום ונאסרו להפצה. המהומות היו כה חמורות שהם אף גרמו בסופו של דבר להפלתה של הממשלה היוונית.
אלמנותה
ב-18 במרץ 1913 נרצח המלך גאורגיוס הראשון על ידי מתנקש סוציאליסטי ואת הכתר היווני ירש בנה הבכור של אולגה, קונסטנטינוס. בשנת 1917, במהלך מלחמת העולם הראשונה, נאלץ המלך קונסטנטינוס הראשון לוותר על הכתר לטובת בנו, אלכסנדר, ולצאת לגלות.
לאחר מותו של המלך אלכסנדר, נכדה של אולגה, בשנת 1920 שימשה המלכה לשעבר כעוצרת בשם בנה קונסטנטינוס, עד שחזר מגלות מספר חודשים לאחר מכן.
מותה
לאחר הדחתו השנייה של המלך קונסטנטינוס בשנת 1922 אולצה כל משפחת המלוכה היוונית לעזוב את יוון ולצאת לגלות. המלכה אולגה מתה בעיר פו שבדרום צרפת ב-18 ביוני 1926, בגיל 75. היא נקברה באיטליה, שם התגוררה רוב משפחת המלוכה הגולה, אך עם השבתה של המונרכיה היוונית בשנת 1935 הוצאו עצמותיה מקברן ונקברו שוב בבית הקברות המלכותי של טאטוי, לא רחוק מאתונה.
יעף
יְעָף הוא יישוב כפרי אחר באזור השרון, ליד תל מונד, השייך למועצה אזורית לב השרון.
היישוב הוקם בשנת 1968.
שמו של היישוב הוא ראשי תיבות של שמות שלושת המושבים המקיפים את היישוב כפר י עבץ, ע זריאל ו פ ורת, היות שהוקם כמרכז כפרי של האזור. עם זאת, כיום היישוב עצמאי ואינו משתייך לאף אחד מן היישובים האלה.
כפר יעבץ
כְּפַר יַעְבֵּץ הוא מושב באזור השרון דרומית-מערבית לקלנסווה, בתחומי מועצה אזורית לב השרון.
היסטוריה
המושב הוקם לראשונה ב־10 באפריל 1932 על ידי הפועל המזרחי על 400 דונם של הקרן הקיימת. בין ראשוני המתיישבים היו טוביה המאירי, שמואל יוסף בוצין שהיה מזקני המתיישבים ושמעון פרידליך-ברגופן. בשנת 1934 נקבע שמו לכפר יעבץ, על שמו של הרב זאב יעבץ, ממייסדי תנועת המזרחי. באותה עת התגוררו במושב 10 משפחות. בנוסף לתושבים שהתה בכפר יעבץ מתחילת 1934 עד תחילת 1938 קבוצה של הקיבוץ הדתי כנקודת יישוב זמנית לפני העלייה על הקרקע. בשנתיים הראשונות לא יכלו המתיישבים לעבד את קרקעותיהם בגלל סכסוכים משפטיים.
ב-2 בדצמבר 1934 הונחה אבן פינה לבית כנסת, שמימון לבנייתו נתקבל כתרומה מיהודי מבלגיה והבנייה תוכננה להיעשות על ידי התושבים. במקום התגוררו בינואר 1935 28 חברים שהתפרנסו בעיקר מעבודה במטעי שכטרמן הסמוכים וקיבלו מים מגבעת חיים. בסוף 1935 פורסם שהמקום הולך ומתנוון בגלל מיעוט תושבים. ביוני 1936 בעקבות פרוץ המרד הערבי הגדול, בה ספג היישוב התקפות מערביי הסביבה, פרסמו חברי המושב קריאה לעזרה. בשנת 1937 התגוררו במקום 23 משפחות והוא תואר כבעל מראה דל ועלוב. חברי המושב הציעו למכור אותו לחברי הקיבוץ הדתי שעברו במקום הכשרה לקראת העלייה לטירת צבי אולם הדבר לא נסתייע. ביולי 1938 נהרג אחד מחברי כפר יעבץ וחימשה נפצעו כשעלו על מוקש בדרכם לעבודה. בתחילת 1939 ספג היישוב גל נוסף של התקפות.
בשנת 1940, בעקבות הדלדלות העבודה בפרדסים, נותרו במקום רק כ-15 משפחות, ובתנועת הפועל המזרחי הוחלט על העברת התושבים למקום אחר והקמת מחנה עבודה במקום היישוב. משא ומתן על פינוי המקום לא הגיע לידי גמר, ובינתיים הורחב שטח הכפר ל-1200 דונם. בשנת 1942 נותרו במקום 12 משפחות ובשטח ששימש קודם לכן את הקבוצה שעלתה לטירת צבי התיישבה קבוצת תימנים מחדרה.
במהלך מלחמת העצמאות זכה כפר יעבץ המבודד לכינוי "חניתה של גוש תל מונד". כבר בסוף דצמבר 1947 הותקף כפר יעבץ על ידי מאות ערבים. לאחר מספר שעות הגיעו משוריינים בריטיים והערבים נסוגו. בצד היהודי נטען שכ-30–40 מהתוקפים נפגעו, בניגוד להודעה הבריטית הרשמית שקבעה שרק 6 תוקפים נפגעו. בצד היהודי נהרג אחד המגינים וארבעה אחרים נפצעו. הם הגיעו מתל אביב ופתח תקווה לעיבוי ההגנה על המקום. לאחר מספר ימים מת אחד הפצועים. בהמשך המלחמה נורו פעמים רבות יריות לעבר כפר יעבץ. יריות נורו במהלך קרבות עשרת הימים ובאוקטובר במהלך ההפוגה השנייה.
תושבי המקום התימנים פונו מכפר יעבץ עם פרוץ הקרבות. ב-29 ביוני 1948 עלה ליישב את כפר יעבץ גרעין "מכורה" של הקיבוץ הדתי שהורכב בעיקרו מיוצאי רומניה. לקיבוץ החדש הוקצו 1400 דונם. אנשי הקיבוץ לא שרדו במקום זמן רב.
כפר יעבץ הוקם שנית ב־1951, כמושב של תנועת הפועל המזרחי, על ידי עולים מפולין ומרומניה. בתחילת 1952 התפתח סכסוך קרקעות בין כפר יעבץ לטייבה.
נכון ל-2011 מאוכלס כפר יעבץ על ידי רוב של תושבים דתיים, אשר בחרו להקים בו קהילה דתית לאומית. הכפר סגור לכלי רכב בשבתות ובחגים.
ביקורת חקירתית
ביקורת חקירתית היא ענף בראיית החשבון העוסק בין היתר בחקירה, איתור, מניעה וכימות של הונאות, מעילות, תרמיות ואי-סדרים בעלי היבטים כספיים בארגונים מכל הסוגים. פעילות הביקורת החקירתית מתנהלת במקרים רבים במסגרת הליכים משפטיים או הליכים שיכולים להגיע, בשלב מאוחר יותר, לבתי המשפט. הביקורת החקירתית משלבת הכשרה, השכלה, ידע וניסיון בתחומים רבים, כגון: חשבונאות, ביקורת פנימית, פיננסים ומשפטים, בשילוב עם ניסיון בחקירות.
הביקורת החקירתית היא נישה בתחום ראיית החשבון, אשר עוסקת, בין היתר, בחקירת מעילות, בייעוץ למניעת מעילות, ביצוע בדיקות מיוחדות, הכנת חוות דעת לבתי משפט, חקירות בהליכי פירוק וכינוס נכסים, בדיקות בתחום הלבנת ההון וכן סיוע לעורכי דין בהליכים משפטיים שונים.
הסמכות החוקיות
תחום העיסוק של הביקורת החקירתית לא הוגדר בישראל במסגרת חוק או תקנה כלשהי. חוק הביקורת הפנימית, התשנ"ב-1992 לא התייחס כלל לתחום עיסוק זה, וכך גם חוק רואי חשבון, התשט"ו-1955 או חוק חוקרים פרטיים ושירותי שמירה, התשל"ב-1972. בהיעדר חוק המגדיר את המוסמכים לעסוק בתחום ואת הכישורים וההכשרה הנדרשים מהם, או גורם המעניק רישיון לעסוק בתחום, הרי שמבחינה חוקית אין מניעה שכל בעל ידע יעסוק בתחום הביקורת החקירתית. נשאלת השאלה, האם ביצוע ביקורת חקירתית אינו מהווה עבירה על חוק החוקרים הפרטיים, שהרי תחום החקירות מזוהה בראש ובראשונה עם החוקרים הפרטיים. מעיון ב'חוק חוקרים פרטיים ושירותי שמירה', התשל"ב 1972, עולה, למרבה ההפתעה, כי אין בחוק זה כל התייחסות למושג חקירה. החוק מגדיר בסעיף 1 חוקר פרטי כדלהלן:
"'חוקר פרטי' - מי שעוסק בהשגת ידיעות על הזולת או באיסופן, לצורכי אחרים ודרך שירות לכול, ושלא לצורכי מחקר מדעי, סקר דעת קהל או פרסום ברבים;"
תחומי העיסוק של הביקורת החקירתית
הביקורת החקירתית עוסקת במגוון רחב של תחומים. להלן תחומי הפעילות העיקריים:
•חקירת מעילות
התחום המזוהה ביותר עם הביקורת החקירתית הוא חקירת מעילות בארגונים. במסגרת עבודה זו נדרש החוקר לקבוע, בין היתר, את שיטת המעילה, לאתר את האחראים לה ולכמת את היקף המעילה. בסיום עבודתו נדרש החוקר להכין דוח המפרט את ממצאי החקירה ולהציג אסמכתאות כגיבוי לממצאים שנאספו. במקרים רבים משמש הדוח בסיס להגשת תלונה במשטרה או לתביעה אזרחית כנגד המועל.
•מניעת מעילות
תחום עיסוק מרכזי נוסף של הביקורת החקירתית הוא ייעוץ לארגונים בנושא מניעת מעילות. הייעוץ מתבצע לרוב באמצעות סקר סיכוני מעילות שמטרתו לאתר את החשיפות האפשריות ואת נקודות החולשה של הארגון, אשר בהן קיימת סבירות למעילות. הסקר מבוסס על ניתוח תהליכי עבודה, בדיקת טיב הבקרות הקיימות ויכולתן לאתר מעילות בארגון, וכן על הערכה של היקף הנזק המקסימלי אשר יכול להתרחש כתוצאה מהמעילה.
•חקירות בהליכי פירוק וכינוס נכסים
במסגרת הליכים של פירוקים וכינוסים מתגלות לא אחת פעולות של מרמה, הברחת נכסים, העדפת נושים ועוד. חקירות שמטרתן בירור הסיבות לקריסת החברה ובדיקה, האם בוצעו פעולות מרמה, הן פעולות קלאסיות של הביקורת החקירתית. תביעה לפי סעיף 373 לפקודת החברות מבוצעת לא אחת על ידי רואי חשבון המתמחים בתחום הביקורת החקירתית.
•סיוע לעורכי דין (LITIGATION SUPPORT)
•בדיקות בעלות אופי חקירתי לפני רכישות ומיזוגים DUE DILIGENCE))
במרבית המקרים, לפני ביצוע רכישות ומיזוגים, מבצעים בעלי מקצוע – עורכי דין ורואי חשבון - בדיקות אשר מטרתן הצגת תמונה מלאה ככל האפשר על שווי העסק, נכסיו, התחייבויותיו, הליכים משפטיים המתנהלים נגדו ועוד. הביקורת החקירתית מסייעת באיסוף מידע נוסף הנמצא אצל עובדים וגורמים חיצוניים, כגון: מוניטין הארגון, אירועים שהתרחשו בארגון בעבר, בעיות בתהליכי עבודה, חשיפות וסיכונים בתהליכי עבודה מרכזיים ועוד מידע רלוונטי.
•איתור נכסים מוסתרים
תחום פעילות נוסף אשר עושה שימוש ביכולת לנתח מסמכים חשבונאיים ותנועות כספיות הוא סיוע באיתור נכסים אשר הוסתרו על ידי בעלי מניות, מנהלים או גורמים אחרים וסיוע בהשבתם. פעולות אלו מבוצעות במגוון רחב של הליכים כגון: הליכי גירושין, סכסוכי ירושה, הברחת נכסים בחברות בקשיים ועוד.
•הלבנת הון
חוק איסור הלבנת הון, התש"ס-2000 שנחקק בישראל, דורש מגופים שונים לדווח על פעולות אשר עלולות להוות הלבנת הון. הביקורת החקירתית מסייעת לגופים המחויבים בדיווח לבנות מערך דיווח ובקרה על פעולות חריגות, מוודאת את קיום דרישות החוק, ומבצעת בדיקות באמצעות כלים ממוחשבים לאיתור פעולות חריגות. במקרים רבים מסייעת הביקורת החקירתית כביקורת מקדימה לפני ביצוע בקרה מטעם הרגולטורים השונים.
הכישורים הנדרשים
תחום הביקורת החקירתית משלב מגוון דיסציפלינות המגיעות מתחומי הכלכלה, החשבונאות והמשפט, יחד עם כלים מתחום החקירות. המבקר החקירתי הוא למעשה איש אשכולות, אשר צריך להיות בעל ידע, ניסיון והשכלה בתחומים שונים הקשורים לחקירת מעילות. חלק מהתחומים אינו נכלל בהכשרתו של רואה החשבון או המבקר הפנימי, והם נרכשים לרוב במסגרת גופי אכיפה שונים. להלן סוגי ההתמחות השונים אשר נדרשים לעוסקים בתחום, חלקם נרכשים וחלקם קשורים לאופי בעל המקצוע, כמפורט להלן:
•ידע בחשבונאות
הבסיס לעבודת הביקורת החקירתית הוא מסמכים חשבונאיים המתקבלים מהגוף הנבדק וכן מגופים קשורים. חקירת מעילות היא, למעשה, ניתוח ובדיקה של מסמכים ורישומים חשבונאיים מתוך מטרה לגלות אי-סדרים. המסמכים והרישומים החשבונאיים הם התשתית לממצאים, והם מבדלים בין חקירה של חוקר פרטי לבין חקירה של מבקר חקירתי. לצורך בדיקת מסמכים ונתונים חשבונאיים ואופן רישומם בספרים, איתור רישומים כוזבים או רישומים שנועדו לטשטש הונאות, נדרש המבקר החקירתי להבין את אופן הרישום של פקודות היומן, לדעת לקרוא מסמכים חשבונאיים וכלכליים שיכולים לתמוך בממצאיו, ולהתמצא בכללים חשבונאיים.
•ניסיון בחקירות
מרכיב מרכזי הנדרש לעוסקים בתחום הוא ניסיון בביצוע חקירות. בעת חקירה של מעילה, יש צורך בתשאול חשודים ועדים, חיפוש מסמכים מרשיעים, איסוף מידע ותיעוד ראיות, קביעת כיווני חקירה ובדיקתם, שימוש בכלי חקירה כגון פוליגרף, מעבדות פורנזיות ועוד. כישורים אלו נרכשים לרוב במסגרת ביצוע חקירות בגופי אכיפה שונים.
•ידע בביקורת פנימית
אלמנט מרכזי נוסף בעבודת הביקורת החקירתית הוא ניתוח תהליכי עבודה לצורך איתור פרצות פוטנציאליות ודרכי מעילה אפשריות. העוסקים בתחום נדרשים להכיר את תהליכי העבודה המרכזיים בחברה ולדעת לנתח אותם לצורך איתור חולשות בבקרות, כשלים בהפרדת התפקידים ובתהליכי העבודה, הן לצורך בדיקת הפרצות שהביאו למעילה והן לצורך ייעוץ לארגון - כיצד ניתן לסגור את הפרצות בעתיד. פעולות אלו הן למעשה נגזרת מפעילות הביקורת הפנימית.
•ידע משפטי
אחת הדיסציפלינות החשובות בביצוע ביקורת חקירתית היא ידע משפטי. במסגרת ביצוע חקירות נדרש לא אחת ללוות את הארגון בסוגיות הקשורות לביצוע המעילה כגון: חובת פנייה למשטרה, עריכת שימוע לעובד שמעל, שלילת פיצויים, פיטורי עובד, נפקות משפטית של בדיקת פוליגרף ועוד. בנוסף, תהליך החקירה עלול לפגוע בזכויות הנחקר ולסכן את החוקר בביצוע עבירות על החוק. לאור האמור, חשוב להכיר היטב את החוק ולדעת את המותר ואת האסור.
•חשיפה למגוון רחב של הונאות
הבדל מהותי בין רואה חשבון רגיל לבין רואה חשבון העוסק בביקורת חקירתית הוא הכרת מגוון רחב של הונאות ומעילות. רואה חשבון נתקל במסגרת עבודתו במספר מצומצם של מעילות, כאשר רבים מרואי החשבון כלל לא ייתקלו במעילה במהלך עבודתם השוטפת. היכרות עם מגוון מעילות מאפשר לבצע בדיקות על סמך תרחישים אשר אירעו בארגונים אחרים ולזהות, כבר בשלבים מוקדמים, "דגלים אדומים" אשר יכולים לסייע בגיבוש כיווני חקירה רלוונטיים.
בשונה מכישורים נדרשים אחרים, שאותם ניתן ללמוד, מרכיב זה הוא מולד. סקרנות טבעית היא מרכיב חיוני בכישוריו של העוסק בתחום. הרצון לפתור את התעלומה ולחפש פתרונות יצירתיים וכיווני חקירה לא סטנדרטיים מהווה, לעיתים, את ההבדל בין הצלחה לכישלון. העמקה בפרטים ובדיקה חוזרת של כל ממצאי החקירה היא אף היא תנאי הכרחי להצלחת החקירה, שכן ממצאי הביקורת החקירתית מגיעים לא אחת לכותלי בית המשפט.
•הבנה במערכות מידע
אלמנט מרכזי בביצוע הביקורת החקירתית הוא היכולת לאתר חריגים, ובמקרים מסוימים את המחט בערימת השחת. חיפוש חריגים וניתוח מגמות הנעשים באופן ידני, גוזלים זמן יקר ואינם מאפשרים בדיקת כמות מידע גדולה. ביקורת ממוחשבת CAAT - Computer Assisted Audit Techniques)) ותוכנות כגון IDEA ואחרות, מאפשרות לבדוק את כל הנתונים ולא רק מדגם אקראי או נבחר, וזאת בפרק זמן קצר. בנוסף, לא אחת יש לבצע בדיקות במחשבי הארגון לאיתור קבצים שנמחקו, להעתיק באופן מסודר קבצים, לבחון מיילים שנשלחו והתקבלו ועוד. אין הכרח לדעת כיצד לבצע זאת בפועל, אולם חשוב לדעת להפעיל את אנשי המקצוע בתחום המחשוב באופן ברור ומדויק לצורך מניעת אובדן חומר מחד או החמצת ראיות חיוניות למעילה מאידך.
התוצר הסופי של החקירה הוא דוח כתוב. הדוח צריך להיות קריא, ברור ומדויק. במרבית המקרים, ממצאי החקירה מוצגים כדוח או כחוות דעת מומחה המוגשת לעיונו של בית המשפט, ובחלק מהמקרים אף נדרש המבקר החקירתי להעיד על ממצאיו בפני בית המשפט, דבר הדורש יכולת הבעה בעל-פה ועמידה בלחצי החקירה בבית המשפט.
ביקורת חקירתית למול ביקורת פנימית
הביקורת החקירתית והביקורת הפנימית חולקות קווי דמיון רבים, בעיקר בטכניקות הבדיקה של סוגיות שונות, כגון בשימוש בטכניקות תשאול של מרואיינים ובביצוע בדיקות בכלים ממוחשבים. שתי הביקורות רוצות להגיע לחקר האמת ולהציג בצורה ברורה ומדויקת את ממצאי הבדיקה. עם זאת, קיימים הבדלים רבים בין שתי הביקורות אשר יפורטו להלן:
•מזמין העבודה
הביקורת החקירתית יכולה להיות מוזמנת על ידי גורמים שונים בארגון כגון: דירקטוריון, ועדת ביקורת, מנכ"ל, קב"ט ועוד. הביקורת הפנימית מבוצעת על ידי הנחיה של ועדת הביקורת.
•משך הביקורת
לביקורת החקירתית אופי חד-פעמי לעומת הביקורת הפנימית שלה אופי מתמשך.
•מטרת הביקורת
מטרת הביקורת החקירתית היא לקבוע האם בוצעה מעילה בארגון, מי הגורמים הרלוונטיים לביצוע ומה היקפה. הביקורת הפנימית נועדה לבחון את נאותות תהליכי העבודה ולתת המלצות לשיפור ותיקון ליקויים.
•עורך הביקורת
מבצע הביקורת החקירתית הוא גורם מחוץ לחברה, ללא קשרי כפיפות. המבקר הפנימי הוא לרוב עובד החברה אשר כפוף למנכ"ל החברה וליו"ר הדירקטוריון, ומקצועית - לוועדת הביקורת.
•ראיות
הביקורת החקירתית נדרשת להציג ראיות ברמת הוודאות הגבוהה ביותר כדי להוכיח מעורבות באי סדרים. הביקורת הפנימית יכולה להתבסס, בין היתר, על ניסיון של המבקר ועל דעתו המקצועית לעניין הנושא שנבדק.
•מתודולוגיה
הביקורת החקירתית מבוססת, בנוסף על ניתוח חומרים חשבונאיים בתוך החברה, גם על חומרים שמגיעים מחוץ לחברה מחוקרים פרטיים, בדיקה במאגרי מידע ועוד, בעוד הביקורת הפנימית מתבססת בעיקרה על חומר מתוך החברה.
•גישה
המבקר החקירתי יוצא מגישה לפיה כל גורם הוא חשוד פוטנציאלי אשר יש לבחון את מעורבותו. המבקר הפנימי יוצא מנקודת מבט כי כל גורם ביצע את עבודתו ללא כל פגם, אלא אם יוכח אחרת במסגרת הביקורת.
המעילות הגדולות בישראל
מאז קום המדינה התרחשו בישראל אלפי מעילות של עובדים במגוון רחב של ארגונים. בפרק זה יוצגו המעילות הגדולות ביותר שהתרחשו בישראל בהתאם לשווי המתואם לשנת 2020 (ממודד מיום גילוי האירוע). בכל מעילה נעשה ניסיון להציג, ככל האפשר, מידע על שיטת המעילה, הכשלים שהביאו למעילה, תפקיד המועל/ת, אופן גילוי המעילה, משך הזמן בו היא התבצעה, המניע למעילה, והעונש שנגזר על המועל/ת. המעילות מתייחסות רק למקרים שבהם קיים פסק דין של בית המשפט ולא לתביעות אזרחיות או למקרים שלא הוגשו בהם כתב אישום.
בנק ארץ ישראל-בריטניה
המעילה הגדולה ביותר שהתרחשה בישראל רשומה על שמו של יהושע בן ציון, עורך דין במקצועו. בתקופת היותו מנהל כללי של בנק ארץ ישראל בריטניה מעל בן ציון בבנק בסכום של 39.4 מיליון דולר (כ-805 מיליון ש”ח במונחים של היום).
בן ציון הורשע בעבירות של גנבה על ידי מנהל בסך 47 מיליון דולר (בערעורו לבית המשפט העליון שונה הסכום ל-39.4), וכן בעבירות של מרמה ורישומים כוזבים. בן ציון נידון לעונש של 12 שנות מאסר. בערעור המדינה לעליון נוסף גם קנס ע"ס 25 מיליון ל"י.
מניעת הונאות
בחינת התהליכים הפיננסיים והתפעוליים בארגון ושיפור חסינותם מהונאות. עריכת סקר חשיפה להונאות (Fraud Vulnerability Study) במטרה לחשוף מוקדים אפשריים להונאות. הטמעת מנגונינים של בקרה, דיווח, פיקוח ואכיפה.
איתור הונאות וחקירתם
חשיפה ואימות של חשדות ושיטות הונאה הגשת חוות דעת מומחה, המתבססות על ממצאי הביקורת החקירתית. איתור הונאות המבוצעות באמצעות מערכות מחשב ובמערכות סייבר.
כימות הונאות
כימות הנזקים ממעשי ההונאה על סמך ממצאי הביקורת החקירתית, כסיוע בהליכים משפטיים ואחרים.
סיוע באירועים ביטוחיים (Insurance Support)
כימות הנזקים בתביעות ביטוח; הגדרת הבסיס העובדתי והחשבונאי להערכת הנזק.
בת אלה
בת אלה בירנבאום הידועה בשם הבמה בת אלה (נולדה ב-12 בספטמבר 1966 בדימונה) היא זמרת יוצרת, מוזיקאית ויזמית תרבות ישראלית.
ביוגרפיה
בת אלה בירנבאום נולדה בדימונה להוריה הירושלמים, יעל ויצחק, בני הקהילה הפרסית והחאלבית, שבחרו להיות ממקימי דימונה בשנות ה-50. בת אלה הוא שם לידתה, שניתן לה בהשראת עץ האלה שגדל בחצר ביתה.
היא גדלה בבית מוזיקלי. אביה ממשפחה של פייטנים. בבית הוריה היא שמעה את שירת הבקשות החאלבית, לצד הפסקול מסרטי ליל שבת בערבית, מוזיקה קלאסית, מוזיקה לועזית וזמר עברי, שהיו למנגינת הבית הקבועה שלה.
בצעירותה למדה בקונסרבטוריון העירוני בדימונה. היא הצטיינה בלימודי הפסנתר וחליליות הבארוק. במסגרת הקונסרבטוריון זכתה בפרסים ארציים, הופיעה בבית הנשיא בירושלים ובאירועי העיר הרשמיים. בגיל 9 השתתפה בפסטיבל שירי הילדים מס' 6 (1976) עם הזמרות אילנה רובינא ומירי אלוני.
בגיל 16 יצאה לשליחות מטעם תנועת הצופים למחנות הקיץ והקהילות היהודיות באמריקה הצפונית, במסגרת להקת "קרוואן הידידות".
ב-1985 התגייסה לצה"ל ושירתה בלהקת פיקוד הדרום. לצידה בלהקה היו השחקנית ליליאן ברטו, זמרת האופרה הדר הלוי, המוזיקאים בנצי גפני ויוראי אורון. המנהלים המוזיקליים שעבדו עם הלהקה היו: גיל דור, עוזי אסנר ומירון מינסטר. לאחר שירותה הצבאי יצאה לשליחות מטעם הסוכנות היהודית כמובילת שירה במחנות הקיץ היהודיים בארצות הברית, ביניהם מחנה "יהודה הצעיר" ומחנה "רמה".
ב-1990 סיימה את לימודיה לתואר BA במזרחנות ובמדע המדינה באוניברסיטה העברית בירושלים. במהלך הלימודים הכירה את בעלה לעתיד דניאל בירנבאום. עם תום הלימודים עברו השניים לארצות הברית ללימודי תואר מוסמך, שם חיו כעשר שנים והקימו את משפחתם עם ארבעת ילדיהם. בארצות הברית היא הרחיבה את לימודיה במוזיקה ושילבה את הוראת המוזיקה בבתי הספר תוך כדי הופעותיה בקהילות היהודיות בארצות הברית ובאירופה.
עם חזרתה לישראל ב-2003 חברה לרשת בתי הספר והגנים הממלכתיים של קרן תל"י ולמעלה מעשר שנים העבירה תוכניות של "חוויה מוזיקלית יהודית-ישראלית" לילדים, למורים ולהורים והפיקה וניהלה כנסים מוזיקליים.
בישראל, בנוסף ללימודי המוזיקה, הרחיבה את ידיעותיה בתחום "תרבות יהודית-ישראלית" במסגרות החינוכיות של: מכון שכטר למדעי היהדות, מכון שלום הרטמן, מכללת אורנים, בית מדרש אלול, מכללת בינה ומיזם 929 - תנ"ך ביחד.
ב-2010 חברה למוזיקאי עמוס בן-דוד ואיתו הוציאה שלושה אלבומי סולו, בהם "לכי לך"(2015), משיריה של הזמרת והיוצרת היהודייה-אמריקאית דבי פרידמן, שתורגמו לראשונה לעברית. בן-דוד מלווה את בת אלה עד היום כמנהל מוזיקלי ומעבד בהופעותיה בישראל ובחו"ל.
בשנים 2020–2021, שנות מגפת הקורונה, בת אלה יזמה והובילה מסע הופעות ארצי: "מופע נודד-מחבקים את גיל הזהב", לעידוד וחיזוק קהילת הגיל השלישי בבתי אבות, וקיימה מעל ל־100 הופעות.
משנת 2020 משתתפת כזמרת קבועה בקבלות השבת של מיזם 929 - תנ"ך ביחד, ביוזמת והובלת הרב בני לאו. במסגרת זו הופיעה ג םב"מרכז ברודט" שבתל אביב ובוועידת התנ"ך הראשונה בבנייני האומה שבירושלים.
בחורף 2021 יזמה והפיקה סדרה של מופעי מחווה לציון עשור למותה של דבי פרידמן, כולל ביצוע שירי דבי פרידמן בעברית, במרכז רבין בתל אביב, ברשת הטלוויזיה האמריקאית Jewish Life Television, בשידורי המכון למוזיקה יהודית JMI באנגליה ועוד.
ביוני 2022 הופיעה בבית הכנסת פארק אווניו בניו יורק, יחד עם החזן עזי שוורץ בקונצרט חגיגי שהיה לפתיחת סיבוב הופעות בינלאומי,], שכלל גם את לונדון.
ב-2023, המשיך סיבוב ההופעות הבינלאומי, שכלל מופע להקה במועדון הגריי תל אביב, לוס אנג'לס, בוסטון וסינסינטי.
ביוני 2023 הופיעה בחגיגיות 75 שנה לישראל, בבית הכנסת פארק אווניו בניו יורק יחד עם החזן עזי שוורץ בקונצרט חגיגי, בעיבודו והפקתו המוסיקלית של אורן אלדור, בו השתתפו גילי יאלו, מיכאל פייגנבאום, מירה דיוויס וחיים דוביד ברסון. כן הופיעה בחגיגות 75 לישראל בברזיל מטעם ההסתדרות הציונית העולמית, באירוע עמיות יהודית למנהיגי הקהילות היהודיות בדרום אמריקה.
שיתופי פעולה
היא שיתפה פעולה במהלך השנים עם מספר רב של אמנים ומובילי תרבות, בין היתר עם החזן עזי שוורץ (ניו יורק), תזמורת סימפונט רעננה, הרב בני לאו (מיזם 929), הפסנתרן גיא מינטוס, הכנר ניצן-חן רזאל, סולנית תזמורת נצרת היבה בטחיש, ובנה, המוזיקאי ניצן בירנבאום והפייטנים יהלה לחמיש ונריה כנפו.
משפחה
בת אלה ודניאל בירנבאום גרים בתל מונד, ולהם ארבעה ילדים.
בנה, ניצן, הוא מוזיקאי ומדי פעם משתף פעולה עם בת אלה.
גז מתאן מדיאש (כדורסל)
גז מתאן מדיאש (ברומנית: CS Gaz Metan Mediaş) היא קבוצת כדורסל רומנית מהעיר מדיאש. המתמודדת בליגת העל הרומנית וביורוצ'לנג'.
היסטוריה
קבוצת הכדורסל של גז מתאן מדיאש החלה לשחק בליגה הבכירה ברומניה בעונת 2004/05.
בעונת 2009/10 סיימה הקבוצה במקום השני בליגה בעונה הסדירה. ובנוסף הגיעה עד לגמר הגביע הרומני. בנוסף החלה הקבוצה להשתתף בליגה הבלקנית, אך הושעתה מהליגה לאחר מספר משחקים בעקבות שיתוף שחקן זר מעל המותר. בעונת 2010/11, הקבוצה הגיעה עד לחצי גמר הפלייאוף והפסידה 3-2 בסדרה מול קבוצת מוביטלקו קלוז' נפוקה. ובנוסף הגיעה לגמר הגביע הרומני, וזכתה בו לראשונה בתולדותיה. בעונת 2012/13 הגיעה לחצי גמר הפלייאוף. ובנוסף זכתה בגביע הרומני לאחר ניצחון בגמר מול קבוצת מוביטלקו קלוז' נפוקה.
בעונת 2011/12 הגיעה הקבוצה עד לחצי גמר הפלייאוף ונוצחה על ידי קבוצת אססופט פלוישט. בעונת 2012/13, ניצחה את קבוצת אורל יקטרינבורג בשלב המוקדמות של היורוצ'לנג', והגיעה לשלב הבתים.
העיר מדיאש ממוקמת מצפון לעיר סיביו וכל מפגש מול היריבה אטלסיב סיביו הופך למאבק על יוקרה אזורית.
גרויטר פירט
גרויטר פירט (בגרמנית: Greuther Fürth) הוא מועדון כדורגל גרמני, המשחק בעיר פירט שבגרמניה.
היסטוריה
המועדון נוסד בשנת 1903 ושיחק לאורך השנים בליגות אזוריות בגרמניה. בשנים 1914, 1926, 1929 זכה ב-3 אליפויות. בשנים 1935, 1937 הגיע לשמינית גמר הגביע הגרמני והפסיד לקבוצות פרייבורגר 1892 וברלינר SV בהתאמה. בשנת 1940 הגיע לרבע גמר הגביע והפסיד לקבוצת ראפיד וינה. בעונות 1952/1953, 1963/1964 הגיע לשמינית גמר הגביע והפסיד לקבוצות ואלדהוף מנהיים והרטה ברלין בהתאמה.
בשנת 1969 שיחק בפעם היחידה בגביע האינטרטוטו. המועדון הוגרל לבית הכולל את הקבוצות זגלבי סוסונוביץ' מפולין, ויינר ספורט קלאב מאוסטריה ויורגודן משוודיה. המועדון סיים את הבית במקום הראשון וזכה בגביע האינטרטוטו.
עד שנת 1974 הליגה הגרמנית השנייה הייתה ליגה אזורית ובשנה זו נוסדה ליגה ארצית והמועדון הצטרף לליגה זו בשנתה הראשונה. המועדון שיחק בליגה השנייה 9 עונות ברציפות מעונת 1974/1975 ועד עונת 1982/1983 שבסופה ירד לליגה השלישית. המועדון שיחק 14 שנה ברציפות בליגה השלישית מעונת 1983/1984 ועד עונת 1996/1997. בעונות 1983/1984, 1996/1997 הגיע לשמינית גמר הגביע והפסיד לקבוצות בורוסיה מנשנגלדבך וקרלסרוהה בהתאמה. בסוף עונת 1996/1997 סיים את הליגה השלישית במקום השני והעפיל לליגה השנייה.
המועדון שיחק 15 שנה ברציפות בליגה השנייה. בעונת 2003/2004 הגיע לרבע גמר הגביע והפסיד לקבוצת ורדר ברמן. בעונת 2006/2007 הגיע לשמינית גמר הגביע והפסיד לקבוצת וולפסבורג. בעונת 2009/2010 הגיע לרבע גמר הגביע והפסיד לקבוצת באיירן מינכן. בעונת 2011/2012 הגיע לחצי גמר הגביע והפסיד לקבוצת בורוסיה דורטמונד. בסוף העונה העפיל בפעם הראשונה לליגת העל של גרמניה. המועדון שיחק עונה אחת בליגת העל וירד לליגה השנייה בסוף עונת 2012/2013. בסיום עונת 2020/2021 שבה לבונדסליגה, ורשמה את הפתיחה הגרועה ביותר של קבוצה בבונדסליגה אי פעם כשצברה נקודה אחת בלבד ב-14 מחזורי הפתיחה של עונת 2021/2022. בסוף העונה נשרה חזרה לבונדסליגה השנייה.
תארים
אליפות גרמניה (3):
אליפות הבונדסליגה השנייה
סגל הקבוצה
(בהשאלה מאיינטרכט פרנקפורט)
(בהשאלה מהופנהיים)
אצטדיון מרכז הספורט האולימפי שן-יאנג
אצטדיון מרכז הספורט האולימפי שן-יאנג (בסינית: 沈阳奥林匹克体育中心) הוא אצטדיון הממוקם ברובע הונאן של העיר שן-יאנג שבסין.
באצטדיון כ-60,000 מושבי צופים, והוא שימש למשחקים המוקדמים בכדורגל במסגרת המשחקים האולימפיים שנערכו בבייג'ינג בירת סין בשנת 2008. כמו כן האצטדיון משמש את קבוצת שניאנג גינדה.
האצטדיון מהווה חלק של מתחם מתקני ספורט, ובסמוך לו ניצב אולם ספורט ובו 10,000 מושבי צופים, בריכת שחיה שסביבה 4,000 מושבי צופים, ומגרש טניס שסביבו 4,000 מושבי צופים.
שטחו של האצטדיון 253,700 מ"ר, וצורת המבנה אליפטית.
עבודות הקמת האצטדיון החלו ב-1 במרץ 2006 ונמשכו ללא הפסקה בשעות היום והלילה. באוגוסט באותה שנה נבנה מבנה הפלדה של גג האצטדיון, ובנובמבר באותה שנה הושלם המגרש עצמו.
אדית בולינג וילסון
אדית בולינג גאלט וילסון (באנגלית: Edith Bolling Galt Wilson; 15 באוקטובר 1872 – 28 בדצמבר 1961) הייתה אשתו השנייה של נשיא ארצות הברית וודרו וילסון והגברת הראשונה של ארצות הברית בין השנים 1915–1921. אדית וילסון כונתה "הנשיא הסודי" (the Secret President) ו"האשה הראשונה שניהלה את הממשלה" (the first woman to run the government) - בשל התפקיד המרכזי שמילאה בעת נכותו הממושכת של בעלה.
ביוגרפיה
אדית וילסון הייתה צאצאית למשפחה אריסטוקרטית של וירג'יניה מחד, וצאצאית לנסיכה פוקהונטס בת משפחת מלוכה של שבט אינדיאני מאידך.
בעת שביקרה את אחותה בוושינגטון בירת ארצות הברית, פגשה את היהלומן העשיר נורמן גאלט (Norman Galt), ובני הזוג נישאו בשנת 1896. בשנת 1903 נולד בנה הראשון, אשר נפטר מספר ימים לאחר לידתו, ובשנת 1908 נפטר בעלה נורמן בפתאומיות.
אדית המשיכה לנהל את עסקי היהלומים של המשפחה בהצלחה מרובה.
על אף נישואיהם המהירים, הרומן שבין הנשיא לאלמנה זכה להד תקשורתי ורכילותי רב. בדיחה מאותה תקופה אמרה שכאשר הנשיא הציע לאדית נישואין היא נפלה ממיטתם מרוב תדהמה. כתבה אחרת שפורסמה בעיתון מקומי, ונפלה בה טעות כתיב, הביאה לשערורייה בשל דיוקה - הכתבה התכוונה לומר כי "הנשיא, במקום לשים לב להצגה המופיעה מולו, שם לבו לגברת גאלט" ("rather than paying attention to the play the President spent the evening entertaining Mrs. Galt.") ובשל טעות כתיב נכתב "הנשיא, במקום לשים לב להצגה המופיעה מולו, שם עצמו בגברת גאלט" (rather than paying attention to the play the President spent the evening entering Mrs. Galt." ). העיתון אמנם נאסף מהמדפים, אולם חלק מהעותקים הגיעו לציבור הרחב.
בעת היותה הגברת הראשונה, ובשל מלחמת העולם הראשונה לא נערכו נשפים וכנסים רבים בבית הלבן, ועל כן לא היה על אדית עומס בעבודתה כמארחת רשמית. אדית ליוותה את בעלה ברחבי אירופה בתום המלחמה, בנסעו להשתתף בשיחות השלום.
בספטמבר 1919, עת חזר וילסון לארצות הברית במטרה לשכנע את הסנאט לתמוך בהקמת חבר הלאומים, לקה וילסון בשבץ והפך למשותק, ואדית שהתה עם בעלה בכל שעות היום וסייעה לו בעבודתו השוטפת.
אמנם אדית לא החליטה בעצמה החלטות נשיאותיות, אולם היא הפנתה את תשומת לב הנשיא רק לנושאים חשובים במיוחד, ואת יתר הנושאים הפנתה לשרים השונים. בספרה טענה כי רק סייעה לנשיא, אולם ההיסטוריון פליס לווין טוען כי היא הייתה "אישה בעלת דעות צרות ונוקשות, והחלטיות רבה" והאשים אותה במשגים דיפלומטיים רבים שנעשו.
אדית השתתפה בתהלוכת ההשבעה של הנשיא ג'ון קנדי ונפטרה ב-28 בדצמבר 1961, יום השנה ה-105 להולדת בעלה השני, הנשיא וילסון. היא הייתה בת 89 במותה (ובכך הייתה הגברת הראשונה החמישית מבין הגברות הראשונות באריכות ימיה, אחרי בס טרומן, ליידי בירד ג'ונסון בטי פורד וננסי רייגן ).
אקו
{{פירושונים| מקומות: אישים:
ראו גם
}}
Lover
Lover (בעברית: מְאַהֵב) הוא אלבום האולפן השביעי של הזמרת-יוצרת האמריקאית טיילור סוויפט. את האלבום הוציאה לאור חברת התקליטים ריפבליק רקורדס ב-23 באוגוסט 2019. זוהי הוצאת האלבום הראשונה של סוויפט לאחר שעזבה את חברת התקליטים ביג משין רקורדס, בעקבות המחלוקת על זכויות המאסטרס של אלבומיה הקודמים. את האלבום הפיקו ג'ק אנטונוף, ג'ואל ליטל, לואי בל, פרנק דוקס וסוויפט עצמה. לאחר ההצלחה של "Reputation Stadium Tour", חשקה סוויפט ליצור אלבום בעל מוטיבים אופטימיים של עונות הקיץ והאביב.
בחלק משירי האלבום מופיעים לצד סוויפט אמנים שונים דוגמת הצ'יקס וברנדון יורי מפאניק! אט דה דיסקו. ההיקף הלירי של Lover מכסה את כל היבטיה של מערכת יחסים רומנטית, החל מנישואים, אלמנות וגירושים, וכלה בנושאים פוליטיים כמו פמיניזם וזכויות להט"ב. Lover מאופיין בסגנון מוזיקלי המשלב פופ-רטרו, אלקטרופופ, פופ רוק, קאנטרי ופאנק. Lover הוא אלבום קצבי המתלווה לצלילי סינתיסייזר, פסנתר וגיטרה. את Lover החלה סוויפט להקליט בנובמבר 2018 עד פברואר 2019. מתוך האלבום יצאו לאור ארבעה סינגלים, "The Man", "", "You Need to Calm Down" ו-"Lover", כשהשלושה האחרונים הגיעו לעשירייה הפותחת של הבילבורד הוט 100. לאותו המצעד נכנסו כל 18 שיריו, שיא של כל הזמנים לזמרת. Lover ניצב בפסגות מצעדי האלבומים במדינות כמו אוסטרליה, קנדה, הארצות הברית והממלכה הבריטית. איגוד תעשיית ההקלטות האמריקאי העניק לשיר תואר פלטינה כפולה, על מכירות של 1.2 מיליון עותקים. לאחר שנמכר בכ-3.2 מיליון עותקים ברחבי העולם, הפך Lover לאלבום הנמכר ביותר של שנת 2019.
עודד מסר
עודד (אלכסנדר) מסר (חשוון תרפ"ג, 9 בנובמבר 1922 - אייר תשס"א, 13 במאי 2001) היה מפקד בכיר בפלמ"ח ובצה"ל, המפקח על הבנקים ומנכ"ל משרד העבודה.
Lover
לאחר יציאתו, זכה האלבום לביקורות מעורבות מצד מבקרי המוזיקה העכשווית. מחד, ציינו לשבח את הכרונולוגיה הרגשית שלו, ומאידך, טענו כי קולה של סוויפט רעוע ביחס לאלבומה הקודם. בשנת 2019, זכה בפרס "אלבום הפופ/רוק האהוב ביותר" בטקס פרסי המוזיקה האמריקאית לשנת 2019. מגזיני מוזיקה רבים החשיבו את Lover לאלבום הטוב ביותר של שנת 2019.
עודד מסר
חייו
מסר נולד בווינה שבאוסטריה. בצעירותו היה חבר "הצופים" ובנעוריו הצטרף לתנועת "השומר הצעיר". עלה לארץ ב-1938, במסגרת עליית הנוער, ושהה שנתיים בהכשרה בקיבוץ גבעת חיים, ממנו עבר להתגורר בבית אורן. מסר היה חבר "ההגנה" ובשנת 1942 התגייס לפלמ"ח והיה חבר פלוגה ב'. הוא הוכשר כמפקד כיתה ושירת בשפיים, עין חרוד ונען. לאחר שהוכשר כמפקד מחלקה, שימש בתפקיד זה בבית הערבה ובעין חרוד.
Lover
רקע
בנובמבר 2017 הוציאה סוויפט לאור את אלבומה השישי, Reputation, שנחשב לאלבום שהחזיר אותה למיינסטרים המקובל. לאחר יציאתו, ניצב האלבום בפסגת הבילבורד 200 למשך ארבעה שבועות רצופים, הפך לאלבום השלישי הנמכר ביותר בשנת 2017 וגרף שבחים מצד מבקרי המוזיקה. למען קידומו, יצאה סוויפט לסיבוב הופעות בשם "Taylor Swift's Reputation Stadium Tour", שהפך לסיבוב ההופעות הרווחי ביותר בכל הזמנים באמריקה הצפונית ובארצות הברית. לאחר מכן, זכתה סוויפט בקטגוריית "סיבוב ההופעות של השנה" בטקס פרסי המוזיקה האמריקאית 2018, שם רמזה בריאיון למגזין "" על הוצאת האלבום הבא, Lover.
כרמז על מועד יציאת האלבום, ב-13 באפריל 2019, פרסמה סוויפט באתר האינטרנט שלה שעון חול הסופר עד לחצות ב-26 באפריל. בשל דמיונו לחזונה של סוויפט לאלבום, ב-25 באפריל, דיווחו מספר גופי תקשורת כי ציור הקיר המפורסם בשכונת גלוץ בעיר נאשוויל קשור להוצאת האלבום. לאחר שנוספה המילה " מעל הציור, התקבץ קהל מעריציה של סוויפט סביב הציור במשך ימים. בעוד שמעריצים רבים טענו כי הציור אינו קשור לסוויפט, אלא לקידום ערוצי טלוויזיה ואירועי ספורט דוגמת ABC, ESPN ו-NFL, הצטלמה סוויפט על רקע הציור ואיששה את טענות העיתונאים. היא הצהירה כי הציור הוא חלק נרחב ממסע הקמפיין לקראת הוצאת האלבום. בחצות אותו היום, פרסמה סוויפט את הסינגל הראשון מתוך האלבום, "", בהשתתפות פאניק! אט דה דיסקו וברנדון יורי.
עודד מסר
חייו
במבצע ברק כבשו חטיבת גבעתי וחטיבת הנגב את ברייר, חוליקאת וכאוכבה. מפקד הגדוד השני משה נצר ביקש לאחר כיבוש כאוכבה וחוליקאת את אישור מפקדת החטיבה להמשיך צפונה ולכבוש את מצודת יואב, אולם מסר, שהיה קצין האג"מ של החטיבה, לא נתן את האישור ובכך הוחמצה הזדמנות לכבוש את המשטרה כאשר היו בו 18 חיילים מצריים בלבד. לאחר מבצע דני עבר לשמש קצין המבצעים של חטיבה 8 והשתתף עמה במבצעי יואב, אסף וחורב.
Lover
רקע
בניסיון לעורר עניין בעיתונות, עודדה סוויפט את מעריציה לחפש את כותרת האלבום בווידאו קליפ של "". בקליפ, מופיעה המילה "Lover" מספר פעמים על גבי שלט תאורת ניאון. ב-13 ביוני, במהלך שידור חי בעמוד האינסטגרם שלה, חשפה סוויפט באופן רשמי את שם האלבום ואת מועד פרסומו. בנוסף הודיעה כי הסינגל השני של האלבום, "You Need to Calm Down" יצא למחרת ב-14 ביוני. ב-22 ביולי, חשפה מידע אודות מהדורת הדלוקס של האלבום, הכוללת שתי גרסאות שונות לחלק משירי האלבום, ולמחרת, יצא לאור הסינגל השיווקי היחיד באלבום, "The Archer". שבוע לפני צאתו, ב-16 באוגוסט, הוציאה סוויפט לאור את הסינגל השלישי שכותרו זהה לזו של האלבום. באותו היום, פרסמה סוויפט ברשתות החברתיות שלה גם את רשימת רצועות האלבום.
עודד מסר
חייו
לאחר תום מלחמת העצמאות המשיך מסר שירותו הצבאי בצה"ל והחזיק בתפקיד סגן מפקד חטיבת ירושלים. במרוצת השנים שימש בתפקיד מפקד הנגב, מפקד חטיבת גבעתי, ראש תורת ארגון במטה הכללי וראש מטה פיקוד הצפון. קודם לתפקידו במטכ"ל למד במכללה הצבאית בצרפת. בתפקידו האחרון בשירות הצבאי, שירת כעוזר ראש אג"ם בדרגת אלוף-משנה (הדרגה השלישית בחשיבותה באותה עת), בין יולי לדצמבר 1961. בשנים 1958-1960 למד באוניברסיטה העברית, במקביל לשירותו הצבאי, כלכלה ויחסים בינלאומיים.
Lover
קונספט
בעת שכינתה את אלבומה הקודם כפרק האפל בחייה, רצתה סוויפט להביא לביטוי את האופטימיות, האהבה והערכה שמקבלת היא מקהלה. בעת הפקתו, לדבריה, הבינה סוויפט כי חרף תדמיתה הציבורית, מעריציה ידעו להדגיש את הטוב בה. במהלך "Reputation Stadium Tour", במטרה להבליט את תכונותו החיובית לרגל הוצאת האלבום, כינתה סוויפט את חסידיה כאכפתיים ואמפתיים.
עודד מסר
חייו
בדצמבר 1961 נתבקש על ידי יגאל אלון, שר העבודה, אותו הכיר מהפלמ"ח לשמש מנכ"ל משרד העבודה. עם סיום תפקידו זה, בשנת 1967, עבר להיות מנכ"ל תשלובת ערד. במרץ 1970 התפטר מתפקיד זה בטענה שאין לו מספיק סמכויות, על רקע יחסים מתוחים עם יו"ר התשלובת, אפרים בן ארצי. בשנת 1971 נתמנה לסגן יו"ר סיבי דימונה כנציג הבנק לפיתוח התעשייה. בסוף 1971 נתמנה לחבר בוועדת בר ניב לקביעת שכר הלימוד באוניברסיטאות. מסר לא הצטרף להמלצות הוועדה אלא הגיש הצעת מיעוט משלו, בו דרש העלאת שכר הלימוד. במלחמת יום הכיפורים שירת במילואים כקצין קישור לאוגדה 143 במפקדת פיקוד הדרום. במרץ 1974 נתמנה לחבר הוועדה לתכנון ולתקצוב כנציג התעשייה. באותה תקופה היה מנהל הקריה לתעשיות עתירות מדע בתל אביב. בשנת 1976 הועמד בראש ועדה לקביעת שכר הלימוד במכללות להכשרת מורים.
Lover
הצלחה
כל שמונה עשר שירי האלבום הצליחו להיכנס אל מצעד הבילבורד הוט 100, מה שהפך את טיילור סוויפט למוזיקאית הראשונה בהיסטוריה שהצליחה לעשות זאת, ולאחד מן המוזיקאים הבודדים בהיסטוריה שהצליחו לעשות זאת גם כן.
עודד מסר
המפקח על הבנקים
בנובמבר 1974 נתמנה למשנה למפקח על הבנקים בבנק ישראל ובמאי 1975 מונה למפקח על הבנקים. כמפקח על הבנקים התמודד עם שביתות בבנקים והביע התנגדות להוצאת צווי ריתוק לשובתים, פיקח על עמלות הבנקים וקבע נהלים להתמודדות עם תופעת הצ'קים ללא כיסוי. בתקופת כהונתו גם עברה ישראל מהלירה לשקל והצטרפה לרשת סוויפט של האגודה העולמית לתקשורת פיננסית בין בנקאית. עודד מסר היה המפקח על הבנקים בתקופה המשמעותית ביותר להתפתחות משבר מניות הבנקים. מסר היה מודע לוויסות ועם סיום תפקידו באוקטובר 1982 ציין בריאיון עיתונאי שהתשואה של המניות גבוהה מדי, אולם לא פעל למניעת הוויסות. באותו ראיון, שנה לפני פשיטת הרגל של ארבעת הבנקים הגדולים בישראל כתוצאה ממשבר מניות הבנקים, התגאה מסר בכך שהוא מפקח הבנקים הראשון שבתקופתו לא הייתה פשיטת רגל של בנק או אגודה שיתופית. מסר הוביל בתקופת כהונתו מדיניות של מיזוג בנקים קטנים לקונצרנים בנקאיים, על מנת לחזק את הבנקים ולמנוע קריסתם. ביוני 1985 היה מסר בין 16 המוזהרים של ועדת בייסקי. במסקנות הוועדה שפורסמו באפריל 1986 נכתב על מסר: מכיוון שפרש מתפקידו וכבר לא שימש בתפקיד ציבורי הסתפקה הוועדה בקביעת אחריותו.
Lover
הצלחה
בשבוע צאתו, הצליח האלבום להגיע אל המקום הראשון במצעד הבילבורד 200, עם מכירות של 867,000 עותקים בארצות הברית בלבד, מה שהופך את הפתיחה שלו לאחת מהפתיחות הגדולות ביותר בכל הזמנים בעולם ובמדינה, כאשר בעולם נמכר בלמעלה משלושה מיליון עותקים.
בתוך פחות משבוע, הפך האלבום לאלבום הנמכר ביותר בשנת 2019, בארצות הברית ובעולם כולו. בשנת 2021, האלבום הושמע כשלוש מיליארד פעמים, ונהפך לאלבום הראשון שלה שעושה זאת, ולאלבום ה-71 עם מספר הרב ביותר של הסטרמות. ב-11 ביולי 2021, האלבום נהפך לאלבום הנשי היחיד בשירות הזרמת המדיה זו אשר כל שירי האלבום (16 שירים) הושמעו מעל 100 מיליון פעמים.
עודד מסר
אחרי הפרישה
בסוף 1982 נתמנה מסר ליועץ לענייני מימון לסולל בונה. לאחר פרישתו מהחיים הציבוריים המשיך לכהן כחבר בדירקטוריונים רבים (בהם סולל בונה ורפא"ל) ובוועד המנהל של מוסדות להשכלה גבוהה.
מסר נפטר בשנת 2001. על שמו מוענק "פרס עודד מסר לאמן צעיר" מטעם מוזיאון ינקו דאדא, שנמנה עם מייסדיו. בתו היא פרופ' חגית מסר-ירון.
שרה אמן
שרה אמָן (באנגלית: Sara Aman; נפטרה ב-1986) הייתה שחקנית תיאטרון קולנוע וטלוויזיה ישראלית-אמריקאית.
ביוגרפיה
אמן נולדה בתל אביב לאביגדור ושושנה, ושהתה בילדותה תקופות ארוכות עם משפחתה במדינות שונות בעולם, בעיקר בסינגפור. למדה שנתיים בגימניסה רחביה בירושלים לפני שעברה ב-1945 לניו יורק על מנת לפתח קריירה במחול. בניו יורק למדה משחק אצל לי סטרסברג ותנועה ומחול בסטודיו של מרתה גרהם. השתתפה במחזות זמר בארצות הברית, בהם במחזמר "המלך ואני" לצד יול ברינר.
בישראל שיחקה ב"הבימה" כמחליפתה של דינה דורון ב"אירמה לה דוס" (ב-1963, תפקיד בעקבותיו השתקעה באופן קבוע בישראל). כן שיחקה בהפקות תיאטרון גיורא גודיק, כגון "הלו, דולי!".
אמן השתתפה בסרטים הישראלים "סלומוניקו" (1972), "יופי של צרות" (1976) ו"אסקימו לימון" (1976, בו גילמה את הרוקחת). בנוסף שיחקה בתוכניות הטלוויזיה הלימודית "רגע עם דודלי" (1981, בתור גברת רחל), Here we are (1976, בתור שרה מגדת העתידות), ו-Neighbours (1976, בתור הבובה "סוזי סורפרייז"). תפקידה הקולנועי האחרון היה בהפקה אנגלית נחשבת -"לא ממש גן-עדן"- בבימויו של לואיס גילברט. הסרט צולם ברובו בישראל. (1985)
אמן נישאה לדני מולטיז ולהם שני ילדים. הייתה בעלת גלריה לאמנות בתל אביב. היא נפטרה ב-1986 ממחלת הסרטן. נקברה בהרצליה.